流花湖公園（注意花嘅特殊地名音，讀化，粵拼：lau4 faa3 wu4 gung1 jyun4*2）係中國廣東省廣州市嘅一間公園，喺越秀區嘅西邊，公園西邊冇幾遠就係荔灣區。呢間公園喺1958年，廣州市政府為咗解決成日水浸街嘅問題，先至組織咗啲市民嚟做義務勞動，起咗4個人工湖。後嚟先至成為一間公園，喺嗰陣時係屬於廣州市建設局園林處管轄；到咗1965年8月就畀咗越秀公園嘅管理處去管理；但係到咗1980年9月，又畀咗廣州市園林局去管理呢間公園。呢間公園係因為湖嘅東北邊有處南漢古蹟——流花橋先至改咗噉嘅名。呢間公園喺1986年重入選咗羊城八景，嗌「流花玉宇」。